લોકેશ રાહુલની સાથે વિરાટ કોહલી ઓપનિંગમાં આવ્યો હતો પરંતુ તેને સફળતા મળી ન હતી. તે માત્ર નવ રન કરી શક્યો હતો. રાહુલે બીજી વિકેટ માટે રૈના સાથે સદીની ભાગીદારી નોંધાવી હતી. તેણે 36 બોલમાં છ સિક્સર સાથે 70 રન ફટકાર્યા હતા તો સુરેશ રૈનાએ 45 બોલમાં 69 રન ફટકાર્યા હતા જેમાં પાંચ બાઉન્ડ્રી ઉપરાંત ત્રણ સિક્સરનો સમાવેશ થતો હતો. મનીષ પાંડેએ 21 રન ફટકાર્યા હતા જ્યારે હાર્દિક પંડ્યાએ તેની નૈસર્ગિક સ્ટાઇલથી માત્ર નવ બોલમાં ચાર સિક્સર સાથે 32 રન ફટકાર્યા હતા..